OBRAZLOŽITVENI MEMORANDUM

OZADJE PREDLOGA

Mednarodna organizacija za trto in vino (OIV) je medvladna znanstvena in tehnična organizacija, dejavna v sektorju vinske trte, vina, pijač na osnovi vina, namiznega grozdja, rozin in drugih proizvodov vinske trte. Cilji OIV so (i) obveščanje prek publikacij ter organizacija prireditev in simpozijev, (ii) pomoč drugim mednarodnim organizacijam, ki se ukvarjajo z dejavnostmi standardizacije, in (iii) prispevanje k mednarodnemu usklajevanju obstoječih praks in standardov. Trenutno je 44 držav članic OIV, od tega 20 držav članic Unije. EU trenutno ni članica OIV.

V skladu z Uredbo Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (v nadaljnjem besedilu: Uredba o enotni SUT, UL L 299, str. 1) imajo na ravni EU nekatere resolucije, ki jih je sprejel in objavil OIV, učinek na pravo EU. Uredba o enotni SUT se sklicuje na resolucije OIV v naslednjih določbah:

– za analizne metode za določanje sestave proizvodov vinskega sektorja ter nekatere specifikacije čistosti in določanja snovi, uporabljenih v enoloških postopkih, tako da pravila, ki jih v zvezi s tem sprejme in objavi OIV, postanejo ipso facto zavezujoča v EU (člen 120g Uredbe o enotni SUT in člen 9 Uredbe Komisije (ES) št. 606/2009 z dne 10. junija 2009 o določitvi nekaterih podrobnih pravil za izvajanje Uredbe Sveta (ES) št. 479/2008 glede kategorij proizvodov vinske trte, enoloških postopkov in z njimi povezanih omejitev, UL L 193, str. 1);

– za enološke postopke, ki jih sprejme in objavi OIV ter iz katerih mora Komisija izhajati pri odobritvi takšnih postopkov (člen 120f Uredbe o enotni SUT); ter

– za navedene enološke postopke, na podlagi katerih mora Unija sprejeti vina, proizvedena v tretjih državah, ki postanejo ipso facto zavezujoči v Uniji (člen 158a Uredbe o enotni SUT).

Podobno v skladu z Uredbo Komisije (ES) št. 2870/2000 z dne 19. decembra 2000 o določitvi referenčnih metod Skupnosti za analizo žganih pijač (UL L 333, str. 20) nekatere resolucije, ki jih je sprejel in objavil OIV, vplivajo na pravo EU. Člen 3 Uredbe (ES) št. 2870/2000 določa uporabo referenčnih metod resolucij OIV, kadar za določanje in ugotavljanje vsebnosti snovi v žgani pijači niso predpisane referenčne analizne metode Skupnosti.

Na podlagi razprav, ki so potekale v okviru srečanja skupine strokovnjakov za pripravo generalne skupščine OIV, se lahko pričakuje, da bodo na dnevni red generalne skupščine za sprejetje uvrščene naslednje resolucije s pravnim učinkom na pravni red EU:

– Osnutka resolucij OENO-TECHNO 11-498 in 11-499 določata nove enološke postopke. V skladu s členoma 120f in 158a Uredbe (ES) št. 1234/2007 bosta ti resoluciji vplivali na pravni red EU.

– Osnutki resolucij OENO-SCMA 9-418, 10-440, 10-480, 11-477, 11-478, 12-510 in 12-511 določajo analizne metode. V skladu s členom 120g Uredbe (ES) št. 1234/2007 bodo te resolucije vplivale na pravni red EU.

– Osnutki resolucij OENO-MICRO 11-496 in 11-497, OENO-SPECIF 10-459, 11-481, 11-482, 11-487, 11-488 in 11-495 določajo specifikacije čistosti in določanja snovi, ki so bile uporabljene v enoloških postopkih. V skladu s členom 9 Uredbe (ES) št. 606/2009 bodo te resolucije vplivale na pravni red EU.

– Osnutek resolucije OENO-SCMA 12-521 določa analizne metode za nekatere žgane pijače. V skladu s členom 3 Uredbe (ES) št. 2870/2000 bo ta resolucija vplivala na pravni red EU.

O zgoraj navedenih resolucijah so obsežno razpravljali znanstveniki in tehnični strokovnjaki vinskega sektorja. Resolucije prispevajo k mednarodni harmonizaciji standarda za vino in bodo določile okvir, ki bo zagotovil pošteno konkurenco pri trgovanju s proizvodi iz vinskega sektorja. Zato bi jih bilo treba podpreti.

Kot v preteklosti, se lahko pričakuje, da se bo dnevni red seje generalne skupščine OIV še nadalje spreminjal ter da bodo nanj dodatno uvrščene druge resolucije, ki vplivajo na pravni red EU. Da se zagotovi učinkovitost dela generalne skupščine ob upoštevanju pravil Pogodbe, bo Komisija pravočasno dopolnila in/ali spremenila ta predlog, da Svetu omogoči sprejetje stališča tudi za te resolucije.

2013/0129 (NLE)

Predlog

SKLEP SVETA

o stališču, ki ga je treba sprejeti v imenu Evropske unije v zvezi z nekaterimi resolucijami, o katerih se bo glasovalo v okviru Mednarodne organizacije za trto in vino (OIV)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43 v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1) Mednarodna organizacija za trto in vino (OIV) je medvladna znanstvena in tehnična organizacija, dejavna v sektorju vinske trte, vina, pijač na osnovi vina, namiznega grozdja, rozin in drugih proizvodov vinske trte. Cilji OIV so (i) obveščanje prek publikacij ter organizacija prireditev in simpozijev, (ii) pomoč drugim mednarodnim organizacijam, ki se ukvarjajo z dejavnostmi standardizacije, in (iii) prispevanje k mednarodnemu usklajevanju obstoječih praks in standardov. Trenutno je 44 držav članic OIV, od tega 20 držav članic Unije. EU trenutno ni članica OIV.

(2) V skladu z Uredbo Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (v nadaljnjem besedilu: Uredba o enotni SUT, UL L 299, str. 1) imajo na ravni EU nekatere resolucije, ki jih je sprejel in objavil OIV, učinek na pravo EU. Uredba o enotni SUT se sklicuje na resolucije OIV v naslednjih določbah:

– za analizne metode za določanje sestave proizvodov vinskega sektorja ter nekatere specifikacije čistosti in določanja snovi, uporabljenih v enoloških postopkih, tako da pravila, ki jih v zvezi s tem sprejme in objavi OIV, postanejo ipso facto zavezujoča v EU (člen 120g Uredbe o enotni SUT in člen 9 Uredbe Komisije (ES) št. 606/2009 z dne 10. junija 2009 o določitvi nekaterih podrobnih pravil za izvajanje Uredbe Sveta (ES) št. 479/2008 glede kategorij proizvodov vinske trte, enoloških postopkov in z njimi povezanih omejitev, UL L 193, str. 1);

– za enološke postopke, ki jih sprejme in objavi OIV ter iz katerih mora Komisija izhajati pri odobritvi takšnih postopkov (člen 120f Uredbe o enotni SUT); ter

– za navedene enološke postopke, na podlagi katerih mora Unija sprejeti vina, proizvedena v tretjih državah, ki postanejo ipso facto zavezujoči v Uniji (člen 158a Uredbe o enotni SUT).

(3) Podobno v skladu z Uredbo Komisije (ES) št. 2870/2000 z dne 19. decembra 2000 o določitvi referenčnih metod Skupnosti za analizo žganih pijač (UL L 333, str. 20) nekatere resolucije, ki jih je sprejel in objavil OIV, vplivajo na pravo EU. Člen 3 Uredbe (ES) št. 2870/2000 določa uporabo referenčnih metod resolucij OIV, kadar za določanje in ugotavljanje vsebnosti snovi v žgani pijači niso predpisane referenčne analizne metode Skupnosti.

(4) Naslednje zasedanje generalne skupščine OIV bo potekalo 8. junija 2013. Na njem bo generalna skupščina preučila in verjetno sprejela resolucije, katerih posledica bodo navedeni pravni učinki.

(5) Zato je treba pred zadevnim zasedanjem generalne skupščine OIV sprejeti stališča, ki bi jih morale države članice, ki so članice OIV, s skupnim delovanjem v interesu EU zavzeti v zvezi s temi resolucijami na generalni skupščini OIV.

(6) Osnutka resolucij OENO-TECHNO 11-498 in 11-499 določata nove enološke postopke. V skladu s členoma 120f in 158a Uredbe (ES) št. 1234/2007 bosta ti resoluciji vplivali na pravni red EU.

(7) Osnutki resolucij OENO-SCMA 9-418, 10-440, 10-480, 11-477, 11-478, 12-510 in 12-511 določajo analizne metode. V skladu s členom 120g Uredbe (ES) št. 1234/2007 bodo te resolucije vplivale na pravni red EU.

(8) Osnutki resolucij OENO-MICRO 11-496 in 11-497, OENO-SPECIF 10-459, 11-481, 11-482, 11-487, 11-488 in 11-495 določajo specifikacije čistosti in določanja snovi, ki so bile uporabljene v enoloških postopkih. V skladu s členom 9 Uredbe (ES) št. 606/2009 bodo te resolucije vplivale na pravni red EU.

(9) Osnutek resolucije OENO-SCMA 12-521 določa analizne metode za nekatere žgane pijače. V skladu s členom 3 Uredbe (ES) št. 2870/2000 bo ta resolucija vplivala na pravni red EU.

(10) O zgoraj navedenih resolucijah so obsežno razpravljali znanstveniki in tehnični strokovnjaki vinskega sektorja. Prispevajo k mednarodni harmonizaciji standarda za vino in bodo določile okvir, ki bo zagotovil pošteno konkurenco pri trgovanju s proizvodi iz vinskega sektorja. Zato bi jih bilo treba podpreti.

(11) Da bi zagotovili potrebno prožnost med pogajanji pred generalno skupščino OIV, bi morale biti države članice, ki so članice OIV, pooblaščene, da pristanejo na spremembe teh resolucij pod pogojem, da omenjene spremembe ne vplivajo na vsebino resolucij –

SPREJEL NASLEDNJI SKLEP:

Člen 1

Stališče Unije na generalni skupščini OIV leta 2013 je v skladu s Prilogo k temu sklepu in ga izrazijo države članice, ki so članice OIV, s skupnim delovanjem v interesu Unije.

Člen 2

1. Če obstaja verjetnost, da bodo na stališče iz člena 1 vplivale nove znanstvene ali tehnične informacije, predstavljene pred ali med zasedanji OIV, države članice, ki so članice OIV, zaprosijo, da se glasovanje na generalni skupščini OIV preloži do oblikovanja stališča Unije na podlagi novih elementov.

2. Države članice, ki so članice OIV, lahko po usklajevanju, zlasti na kraju samem, in brez nadaljnjega sklepa Sveta o stališču Unije delujejo skupno v interesu Unije in pristanejo na spremembe osnutkov resolucij, navedenih v Prilogi k temu sklepu, ki ne vplivajo na vsebino resolucij.

Člen 3

Ta sklep je naslovljen na države članice.

V Bruslju,

Za Svet

Predsednik

PRILOGA

Države članice delujejo skupno v interesu Unije in ob upoštevanju prihodnjih pregledov na podlagi novega razvoja podprejo samo naslednje osnutke resolucij v koraku 7 o analiznih metodah za določanje sestave proizvodov vinskega sektorja, o specifikacijah čistosti in določanja snovi, ki so bile uporabljene v enoloških postopkih, ter o enoloških postopkih:

OENO-TECHNO 11-498, sprememba dosjejev o enoloških praksah glede encimov,

OENO-TECHNO 11-499, upravljane raztopljenega plina v vinu z uporabo membranskih kontaktorjev,

OENO-SCMA 9-418, praktični vodnik za oceno, nadzor kakovosti in analizo negotovosti enološke analizne metode,

OENO-SCMA 10-440, smernice za oceno napak vina z vidika vonja in okusa,

OENO-SCMA 10-480, določitev metanola s plinsko kromatografijo,

OENO-SCMA 11-477, določanje in preskus ftalatov v vinu,

OENO-SCMA 11-478, analiza mineralnih elementov v vinu in žganih pijačah z uporabo ICP-AES (atomska emisijska spektrometrija z induktivno sklopljeno plazmo),

OENO-SCMA 12-510, določanje razmerja izotopov 13C/12C ocetne kisline vinskega kisa z metodo masne spektometrije,

OENO-SCMA 12-511, metoda za določanje razmerja izotopov 18O/16O vode v vinskem kisu,

OENO-SCMA 12-521, določanje in preskus ftalatov v žganih pijačah,

OENO-MICRO 11-496, monografija o kvasih avtolizatih,

OENO-MICRO 11-497, celične stene kvasovk – kodeks;

OENO-SPECIF 10-459, monografija o inaktiviranih kvasovkah,

OENO-SPECIF 11-481, monografija o ultrafiltracijskih membranah,

OENO-SPECIF 11-482, monografija o nanofiltracijskih membranah,

OENO-SPECIF 11-487, revizija monografije o merjenju cinamoil esterazne aktivnosti v encimskih pripravkih (OIV-OENO 6-2007),

OENO-SPECIF 11-488, revizija monografije o določanju aktivnosti betaglukanaze (ß 1-3, ß 1-6) v encimskih pripravkih (OIV-OENO 340-2010),

OENO-SPECIF 11-495, monografija o beljakovinah rastlinskega izvora – sprememba spisa.